Տիագու Չոնեկ

Տիագու Ռանգել Չոնեկ (, ), բրազիլիական ծագմամբ լեհ ֆուտբոլիստ, ՍՊԱԼ ակումբի և Լեհաստանի հավաքականի պաշտպան։ 2016 թվականի Եվրոպայի առաջնության և 2018 թվականի աշխարհի առաջնության մասնակից։

Ակումբային կարիերա 

Չոնեկն իր կարիերան սկսել է «Կույաբա», «ԿՌԲ» և ինչպես նաև պորտուգալական «Բրագանսա» ակումբներում։ 2008 թվականին նա տեղափոխվել է «Յագելոնիա» ակումբ։ Սեպտեմբերի 12-ին՝ «Լոձ» ակումբի դեմ խաղի ժամանակ Չոնեկը կատարել է իր նորամուտը Լեհաստանի առաջնությունում։ 2009 թվականի մայիսի 8-ին՝ «Լեխիա» ակումբի դեմ խաղում Չոնեկը խփել է իր առաջին գոլը «Յագելոնիա» ակումբի կազմում։ Նույն տարում Տիագու Չոնեկը նվաճել է Լեհաստանի գավաթը։ 2012 թվականին նա տեղափոխվել է իտալական «Պադովա» ակումբ։ Սեպտեմբերի 3-ին՝ «Լիվորնո» ակումբի դեմ խաղում Չոնեկը կատարել է իր նորամուտը իտալական Սերիա Բ-ում։ 2013 թվականի ամռանը նա վարձավճարով տեղափոխվել է «Մոդենա» ակումբ։ Հոկտեմբերի 5-ին՝ «Էմպոլի» ակումբի դեմ խաղում Չոնեկը կատարել է իր նորամուտը նոր թիմի կազմում։ 2014 թվականի մարտի 4-ին «Պոդովա» ակումբի դեմ խաղում նա խփել է իր առաջին գոլը «Մոդենա» ակումբի կազմում։ Վարձավճարով հանդես գալու վերաբերյալ պայմանավորվածության ժամկետի ավարտից հետո Տիագուն ակումբի հետ կնքել է լիարժեք պայմանագիր։

2016 թվականի սկզբին Տիագու Չոնեկը տեղափոխվել է «Պալերմո» ակումբ։ Տրանսֆերի արժեքը կազմել է 350 հազար եվրո։ Ապրիլի 3-ին «Կիևո» ակումբի դեմ խաղում նա կատարել է իր նորամուտը իտալական Սերիա Ա-ում։

2018 թվականի սկզբին Տիագուն տեղափոխվել է ՍՊԱԼ ակումբ։ Հունվարի 21-ին՝ «Ուդինեզե» ակումբի դեմ խաղում նա կատարել է իր նորամուտը նոր ակումբի կազմում։ Ապրիլի 7-ին «Ատալանտա» ակումբի դեմ խաղում Չոնեկը խփել է իր առաջին գոլը ՍՊԱԼ ակումբի կազմում։

Միջազգային կարիերա 
2014 թվականի մայիսի 13-ին՝  Գերմանիայի հավաքականի դեմ ընկերական խաղում Չոնեկը կատարել է իր նորամուտը Լեհաստանի հավաքականի կազմում։

2016 թվականի ամռանը Չոնեկը հավաքականի հիմնական կազմում մասնակցել է Ֆրանսիայում կայացած Եվրոպայի առաջնությանը։ Մրցաշարում նա մասնակցել է Ուկրաինայի հավաքականի դեմ խաղին։

Ձեռքբերումներ 

Ակումբային

 «Յագելոնիա»
 Լեհաստանի գավաթակիր — 2009/2010

Ծանոթագրություններ

Արտաքին հղումներ 

 Չոնեկի պաշտոնական Ինստագրամի էջը
 Չոնեկը transfermarkt-ում
 Չոնեկը soccerbase.com-ում
 Չոնեկը WhoScored.com կայքում
 Չոնեկը ՈՒԵՖԱ-ի պաշտոնական կայքում

Ֆուտբոլի պաշտպաններ
Լեհ ֆուտբոլիստներ
Լեհաստանի հավաքականի ֆուտբոլիստներ
Կույաբայի ֆուտբոլիստներ
Բրագանսայի ֆուտբոլիստներ
ԿՌԲ-ի ֆուտբոլիստներ
Յագելոնիայի ֆուտբոլիստներ
Պադովայի ֆուտբոլիստներ
Մոդենայի ֆուտբոլիստներ
Պալերմոյի ֆուտբոլիստներ
ՍՊԱԼ-ի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
ՈՒԵՖԱ Եվրո 2016-ի ֆուտբոլիստներ
Իտալիայի լեգեոներ ֆուտբոլիստներ
Բրազիլացի ֆուտբոլիստներ